Gedagte vir die dag: Groot liefde         Foto: Annelize Brits Met reg het hulle u lief. (Hooglied 1:4, Bybel in Afrikaans 1933/1953) Gelowiges bemin Jesus met ’n groter liefde as wat hulle ooit sal waag om aan enige ander wese te betoon. Hulle ag alle aardse besittings gering, maar koester Jesus aan die hart. Hulle sal hulself met blydskap ontsê om sy onthalwe, maar hulle sal Hom nie verloën nie. Mense het al die getroues van hul Meester probeer skei, maar was nog nooit suksesvol nie. Hierdie is nie sommer ’n alledaagse verbintenis wat die mag van die wêreld uiteindelik kan verbreek nie. Tog betreur ons dit voortdurend dat ons nie méér kan liefhê nie. Sou dit nie wonderlik wees as ons al ons liefde, van alle gelowiges, in een groot versameling kon voeg en dit aan ons Here kan bied nie?